**ΕΓΓΡΑΦΕΣ ΣΤΑ ΝΗΠΙΑΓΩΓΕΙΑ ΓΙΑ ΤΟ ΣΧΟΛΙΚΟ ΈΤΟΣ 2021-2022**

**1. ΠΟΤΕ ΠΡΑΓΜΑΤΟΠΟΙΟΥΝΤΑΙ**

* Οι εγγραφές μαθητών/τριών στα δημόσια νηπιαγωγεία για το σχολικό έτος 2021-2022 θα πραγματοποιηθούν από **1- 20 Μαρτίου 2021.**
* Ώρες επικοινωνίας με τη Διεύθυνση του Νηπιαγωγείου:

**12:15μ.μ. – 14:00 μ. μ.**

* **Τηλέφωνο Νηπιαγωγείου : 2333022206**

***Εγγραφές μετά την 20η Μαρτίου θεωρούνται εκπρόθεσμες και χρειάζονται την έγκριση του Διευθυντή Πρωτοβάθμιας Εκπαίδευσης,***

**2. ΠΟΙΟΙ ΕΓΓΡΑΦΟΝΤΑΙ**

Στα Νηπιαγωγεία εγγράφονται μαθητές/τριες που την 31η Δεκεμβρίου του έτους εγγραφής συμπληρώνουν την ηλικία των τεσσάρων (4) ετών και πέντε (5) ετών αντίστοιχα. Συγκεκριμένα, εγγράφονται στα Νηπιαγωγεία για το σχολικό έτος 2021-22, μαθητές/τριες γεννημένοι/ες το **2016** και το **2017**.

* *Η φοίτηση των προνηπίων που συμπληρώνουν ηλικία τεσσάρων (4) ετών είναι υποχρεωτική σε όλους τους Δήμους της χώρας.*
* ***Η εγγραφή πρoνηπίου στο δεύτερο έτος του Νηπιαγωγείου γίνεται αυτεπάγγελτα***.

**3. ΔΙΑΔΙΚΑΣΙΑ ΕΓΓΡΑΦΗΣ**

Οι αιτήσεις εγγραφών στα Νηπιαγωγεία γίνονται μέσω ηλεκτρονικής εφαρμογής με **Ηλεκτρονική Αίτηση Εγγραφής.**

Την Ηλεκτρονική Αίτηση Εγγραφής υποβάλλουν οι γονείς/κηδεμόνες για το Νηπιαγωγείο που ανήκει το νήπιο-προνήπιο, **βάσει της διεύθυνσης κατοικίας** τους σύμφωνα με τα όρια της σχολικής περιφέρειας του Νηπιαγωγείου, μέσω της ηλεκτρονικής πλατφόρμας του Υπουργείου Ψηφιακής Διακυβέρνησης στην ηλεκτρονική διεύθυνση:

[**https://proti-eggrafi.services.gov.gr/**](https://proti-eggrafi.services.gov.gr/)

**Συγκεκριμένα** για την εγγραφή του μαθητή οι γονείς/ κηδεμόνες πρέπει να ακολουθήσουν τα εξής βήματα:

* **Είσοδος στη σελίδα της εφαρμογής** (https://proti-eggrafi.services.gov.gr/) και **επιλογή του Νηπιαγωγείου** στο οποίο ανήκει σύμφωνα με τη διεύθυνση κατοικίας του.
* **Χρήση κωδικών:** Οι γονείς/κηδεμόνες, κατά την είσοδό τους στην ηλεκτρονική Υπηρεσία «Πρώτη Εγγραφή» της Ενιαίας Ψηφιακής Πύλης (gov.gr) αυθεντικοποιούνται με την χρήση των κωδικών-διαπιστευτηρίων της Γενικής Γραμματείας Πληροφοριακών Συστημάτων Δημόσιας Διοίκησης του Υπουργείου Ψηφιακής Διακυβέρνησης (taxisnet).
* **Συμπλήρωση στοιχείων επικοινωνίας:** Κατά την είσοδό του στο σύστημα, ο γονέας/κηδεμόνας συμπληρώνει **τα στοιχεία ηλεκτρονικού** **ταχυδρομείου (προαιρετικά) και κινητού τηλεφώνου** μέσω του οποίου θα ενημερώνεται για την πορεία της αίτησής του.

**Για την υποβολή της αίτησης οι γονείς/κηδεμόνες συμπληρώνουν διαδοχικά τα ακόλουθα:**

**α) τα στοιχεία του νηπίου/προνηπίου για το οποίο αιτείται την εγγραφή**

Το σύστημα παρέχει στον γονέα/κηδεμόνα λίστα των τέκνων που είναι εγγεγραμμένα στην οικογενειακή του μερίδα, τα οποία είναι σε ηλικία εγγραφής στο Νηπιαγωγείο και τα οποία δεν είναι εγγεγραμμένα σε άλλη σχολική μονάδα. Τα στοιχεία των τέκνων είναι συμπληρωμένα και ο γονέας/κηδεμόνας επιλέγει το τέκνο για το οποίο επιθυμεί να υποβάλει αίτηση. *Σε περίπτωση ωστόσο που για οποιοδήποτε λόγο η λίστα δεν περιλαμβάνει το τέκνο που επιθυμεί να εγγράψει, έχει τη δυνατότητα να* *εισάγει* *μόνος του τα στοιχεία του νηπίου/προνηπίου* και να τεκμηριώσει τη σχέση κηδεμονίας, είτε με δικαστική απόφαση επιμέλειας είτε με ιδιωτικό συμφωνητικό ρύθμισης επιμέλειας με ανάρτηση σχετικού αποδεικτικού σε ψηφιακή μορφή,

**β) τη διεύθυνση μόνιμης κατοικίας του**, την οποία τεκμηριώνει αναρτώντας σε ψηφιακή μορφή εγγράφου σχετικό αποδεικτικό, όπως λογαριασμό ΔΕΚΟ, μισθωτήριο συμβόλαιο, ή άλλο δημόσιο πρόσφατο **έγγραφο από το οποίο να προκύπτει ρητά η διεύθυνση κατοικίας,**

**γ) το ονοματεπώνυμο άλλου/λων τέκνου/ων**, που φοιτά/τούν στην ίδια σχολική μονάδα, εφόσον υπάρχει/χουν και για το/τα οποίο/α θα χρειαστεί να προσκομίσει Βεβαίωση Φοίτησης από τον/την Διευθυντή/ρια της σχολικής μονάδας,

**δ) εάν επιθυμούν τη φοίτηση του νηπίου/προνηπίου στο Προαιρετικό Ολοήμερο πρόγραμμα ή/και στο Τμήμα Πρόωρης Υποδοχής,**

**ε) τα στοιχεία των συνοδών** των νηπίων/προνηπίων κατά την προσέλευση και αποχώρηση τους από τη σχολική μονάδα και

**στ) επιλέγουν τη δήλωση:** «Υποβάλλοντας αυτή την αίτηση, αναλαμβάνω την ευθύνη για την ασφαλή προσέλευση και αποχώρηση του νηπίου/προνηπίου».

**4. ΤΙ ΠΡΟΣΚΟΜΙΖΟΥΜΕ ΣΤΟ ΝΗΠΙΑΓΩΓΕΙΟ**

Στο νηπιαγωγείο οι γονείς/ κηδεμόνες προσκομίζουν **τα (γ) και (δ)** από τα παραπάνω εφόσον τα έχουν αιτηθεί.

Συμπληρωματικά προσκομίζουν :

α) **Ατομικό Δελτίο Υγείας Μαθητή** ( Α.Δ.Υ.Μ.)

β) **Βιβλιάριο Εμβολίων**, του/της μαθητή/τριας, ή προσκόμιση άλλου στοιχείου, από το οποίο αποδεικνύεται ότι έγιναν τα εμβόλια που προβλέπονται και είναι ενταγμένα στο Εθνικό Πρόγραμμα Εμβολιασμών.

γ) **Βεβαίωση από ΚΕΣΥ, ή Δημόσιο Ιατροπαιδαγωγικό Κέντρο ή άλλη αρμόδια** **δημόσια υπηρεσία**, εφόσον υπάρχει, σε περιπτώσεις μαθητών με αναπηρία ή ειδικές εκπαιδευτικές ανάγκες. Επισημαίνεται ότι η γνωμάτευση αυτή δεν αποτελεί προϋπόθεση εγγραφής του μαθητή στο Νηπιαγωγείο, διευκολύνει όμως την οργάνωση για την υποστήριξη μαθητών με ΕΕΑ.

**5. ΠΡΟΑΙΡΕΤΙΚΟ ΟΛΟΗΜΕΡΟ ΠΡΟΓΡΑΜΜΑ**

Στο Προαιρετικό Ολοήμερο Πρόγραμμα του Νηπιαγωγείου εγγράφονται οι μαθητές/τριες κατόπιν σχετικής αίτησης-δήλωσης των γονέων/κηδεμόνων τους. Η φοίτηση των μαθητών/τριών στο Προαιρετικό Ολοήμερο Πρόγραμμα δεν απαιτεί προϋποθέσεις.

*Η αποχώρηση των μαθητών/τριών του Προαιρετικού Ολοήμερου Προγράμματος πραγματοποιείται στις* ***16:00*** *σύμφωνα με το Ωρολόγιο Πρόγραμμα του Ενιαίου Τύπου Ολοήμερου Νηπιαγωγείου.*

**6. ΤΜΗΜΑ ΠΡΟΩΡΗΣ ΥΠΟΔΟΧΗΣ (7:45 – 08:00)**

**Προϋποθέσεις συμμετοχής μαθητών στο Τμήμα Πρόωρης Υποδοχής:**

1. Στο Τμήμα Πρόωρης Υποδοχής δικαίωμα συμμετοχής έχουν νήπια/προνήπια τα οποία είναι εγγεγραμμένα και **φοιτούν στο προαιρετικό Ολοήμερο Πρόγραμμα.**

2. Ο ελάχιστος αριθμός για τη λειτουργία του Τμήματος Πρόωρης Υποδοχής είναι τα **5 νήπια/προνήπια**.

3. Ο χρόνος προσέλευσης στο συγκεκριμένο τμήμα είναι **7:45-8:00.**

***Μετά την υποβολή της αίτησης, ο γονέας/κηδεμόνας λαμβάνει ενημερώσεις στο κινητό τηλέφωνο που έχει δηλώσει κατά την ηλεκτρονική υποβολή της αίτησής του για την πορεία της. Εφόσον απαιτηθούν διορθώσεις, η αίτησή του επιστρέφεται στον ίδιο από το Νηπιαγωγείο, προκειμένου να τις πραγματοποιήσει. Έπειτα από τις σχετικές διορθώσεις, η αίτηση γίνεται «αποδεκτή»***

***.***

|  |
| --- |
| **Στα πλαίσια τήρησης των απαιτούμενων μέτρων για την αποφυγή διασποράς του κορονοϊού, όπως αυτά έχουν ανακοινωθεί από τον Εθνικό Οργανισμό Δημόσιας Υγείας (Ε.Ο.Δ.Υ.), συνιστάται να προηγηθεί τηλεφωνική επικοινωνία με τη Διεύθυνση του Νηπιαγωγείου προκειμένου να προγραμματιστεί η προσέλευση σας στο σχολείο. Η χρήση της μάσκας κατά την επίσκεψη σας κρίνεται απαραίτητη.** |